இங்கே யார்தான் முட்டாள் இல்லை? ஒவ்வொருவருமே முட்டாள்தான். என்னையும் உங்களையும் வசைபாடவும், எள்ளி நகையாடவும் உலகின் ஏதோ ஒரு மூலையில் சில நாக்குகள் துடித்துக் கொண்டேதான் இருக்கின்றன. எப்பொழுதுமே யாரோ சிலர் வார்த்தைகளைத் தேடிக் கொண்டேயிருப்பார்கள். கண்ணடித்து சிரித்துக் கொண்ருடேயிருப்பார்கள். அந்த உரையாடல்களுக்குள்ளாக நம் பெயரும் அறிவும் திறமையும் சிக்கி நிர்வாணப்படுத்தப்பட்டுக் கொண்டிருக்கும். ஆனால் எதைப் பற்றியும் அறியாமல் நாம் தனித் தவில் வாசித்துக் கொண்டிருக்கிறோம். என்னை அரவணைக்க நீங்களும் உங்களை அரவணைக்க நானுமாகச் சந்தோஷமாகத்தானே இருக்கிறோம்?